Държавен вестник, бр. 19, 2022 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  19
открито в зависимост от особеностите на 
технологичния процес, климатичните условия, 
изискванията за взривоопасност на отделните 
производства, цехове, зони и други, като се 
осигуряват условия за безопасност при тях­
ното обслужване и ремонт. Технологичните 
тръбопроводи трябва да са с минимална дъл­
жина, особено тези, в които се транспортират 
корозионни продукти.
(2) Свободната ивица, необходима за об­
служването на щитовете за управление на 
машините и апаратите или процесите, трябва 
да е не по-малка от 1 m. Ако щитовете за 
управление са разположени по дължината на 
ивицата от двете є страни, нейната ширина 
трябва да се увеличи с не по-малко от 0,5 m. 
(3) Ивицата, необходима за обслужване на 
машините, трябва да е не по-малка от 1,5 m, 
с изключение на машини с малки размери 
(ширина и височина до 0,8 m), за които ши­
рината на ивицата може е до 0,8 m.
(4) Проходите, служещи за периодично 
обслужване на машините, апаратите и щи­
товете за управление, трябва да са с ширина 
не по-малка от 0,8 m.
(5) Машините и апаратите, които се обслуж­
ват от повдигателни съоръжения (кранове), се 
разполагат в зоната на действие на тяговия 
орган. В тази зона се предвиждат площадки 
или проходи за поставяне на пренасяните 
детайли. Размерите на площадките и прохо­
дите се определят от основните размери на 
най-големия детайл.
(6) Когато машините и апаратите се об­
служват от всички страни, разстоянията между 
тях или между тях и стените на помещението 
трябва да е не по-малко от 0,8 m.
(7) Ширината на проходите при транс­
портните или другите специални съоръжения 
(лентови и други транспортьори, дробилки, 
сушилни и др.) се определя съгласно устано­
вените норми.
(8) Не се допуска поставяне на машини, 
апарати, съоръжения, щитове, арматура и дру­
ги предмети на изходите от помещенията, на 
проходите и в пространствата около прозорци, 
които могат да се отварят непосредствено от 
пода на помещението.
Чл. 187. Оборудването, предназначено за 
транспортиране на течности под налягане, 
се подлага на хидравлично изпитване в съ­
ответствие с изискванията на Наредбата за 
устройството, безопасната експлоатация и 
техническия надзор на съоръжения под на­
лягане (ДВ, бр. 64 от 2008 г.). 
Чл. 188. Газопроводите и топлообменни­
ците се изпитват под налягане с въздух.
Чл. 189. Паровите кондензати, резервоарите 
с киселина и други, работещи при атмосферно 
налягане, трябва да имат преливни линии, в 
които е изключена възможността от забива­
не, както и въздушни линии. Диаметърът на 
преливните тръби трябва да е по-голям от 
диаметъра на тръбата, подаваща киселината.
Чл. 190. За всеки резервоар се осигурява 
устройство за показване на нивото на продукта 
в него и сигнализация при достигането на мак­
симално допустимата граница. За осигуряване 
на сигурност помпите, подаващи продукти в 
резервоарите, се свързват чрез блокировка с 
устройствата, показващи нивото на продукта, 
като трябва да се изключват автоматично при 
достигане на максималното ниво.
Чл. 191. Всички машини, апарати, съоръ­
жения и тръбопроводи, работещи при висока 
температура, опасна за обслужващия персо­
нал, трябва да се изолират или да се снабдят 
с подходящи ограждания.
Чл. 192. Всички шахти за апарати и дре­
нажни ями трябва да имат защитни бордюри 
с височина не по-малко от 150 mm, да са 
закрити с лесноотварящи се решетки или с 
предпазен парапет.
Чл. 193. На всички места, където е въз­
можно разливане на киселина, трябва да има 
сандъчета с хидратна вар за неутрализиране 
и водокран за последващо измиване.
Чл. 194. За вземане на проби за анализ и 
за измерване нивото на течностите се монти­
рат специални приспособления, осигуряващи 
безопасното провеждане на работата.
Чл. 195. За предупреждаване на пристигащи 
железопътни вагони в складовете и извозване­
то им се поставят предупредителна звукова и 
светлинна (за работа през нощта) сигнализация.
Чл. 196. Фланцовите съединения на тръбо­
проводите се уплътняват със съответните про­
кладки, чийто материал се избира в зависимост 
от свойството на средата, на температурата 
в апаратите и тръбопроводите. На всички 
фланцови съединения по киселинопроводите 
се поставят защитни кожуси.
Чл. 197. Всички горещи тръбопроводи и 
газопроводи трябва да са топлинно изолирани 
и задължително пресметнати на самоком­
пенсация. Ако самокомпенсацията не е в 
състояние да поеме термичните удължения, 
е необходимо да се предвидят компенсатори 
с правилно редуване на подвижните и непод­
вижните опори.
Чл. 198. Не се допуска монтирането на 
производствени тръбопроводи през битови, 
административни и спомагателни помещения. 
Чл. 199. Вентилите, шибърите, клапаните, 
регулаторите и други трябва да са леснодос­
тъпни за обслужване. Бутоните, ръкохватките, 
дръжките и другите части за управление на 
арматурата трябва да са на удобни за обслуж­
ване места. Когато за отваряне и затваряне 
на арматурата се изискват големи усилия, 
колелата или маховиците им се разполагат 
на височина не повече от 1,5 m от пода или 
се предвиждат приспособления, улесняващи 
отварянето и затварянето им.